[image: image1.png]ROMANIA




Parlamentul  României

Camera  Deputaţilor

Comisia pentru Industrii şi Servicii

                                                      Bucureşti 25.02.2014
                                                          Nr. 4c-3/39/2015
AVIZ
asupra proiectului de Lege privind aprobarea Ordonanţei Guvernului nr. 14/2014 pentru modificarea şi completarea Ordonanţei de urgenţă a Guvernului nr. 88/1997 privind privatizarea societăţilor

În conformitate cu prevederile art. 95 din Regulamentul Camerei Deputaţilor, republicat, Comisia pentru industrii şi servicii a fost sesizată spre avizare cu proiectului de Lege privind aprobarea Ordonanţei Guvernului nr. 14/2014 pentru modificarea şi completarea Ordonanţei de urgenţă a Guvernului nr. 88/1997 privind privatizarea societăţilor, transmis cu adresa P.l.x. 55/2015, înregistrat sub nr. 4c-3/39/2015. Avizul va fi transmis Comisiei pentru politică economică, reformă şi privatizare, comisie care este sesizată în fond.

Senatul, în şedinţa din data de 12 februarie 2015, a adoptat proiectul de Lege.

Consiliul Legislativ, cu adresa nr. 892/01.08.2014, a avizat favorabil proiectul de Lege cu unele observaţii şi propuneri.

Proiectul de Lege are ca obiect modificarea şi completarea Ordonanţei de urgenţă a Guvernului nr. 88/1997 privind privatizarea societăţilor comerciale, aprobată prin Legea nr. 44/1998, cu modificările şi completările ulterioare. Intervenţiile au ca scop, potrivit Notei de fundamentare, eliminarea „interdicţiei referitoare la dreptul operatorilor economici la care statul român ori o autoritatea administraţiei publice locale deţine mai mult de 33% din totalul acţiunilor de a participa la cumpărarea de acţiuni în condiţiile legislaţiei în domeniul privatizării.

Totodată, se instituie dreptul societăţilor la care statul sau o autoritate a administraţiei publice locale este acţionar majoritar să poată transfera prin negociere directă active aflate în proprietatea lor persoanelor juridice la care statul sau o autoritate a administraţiei publice locale este acţionar
Examinarea propunerii legislative a avut loc în sedinţa comisiei din data de 24.02.2015.
În urma dezbaterilor, membrii comisiei au hotărât, cu unanimitate de voturi, avizarea favorabilă a proiectului de Lege. 
În raport de obiectul şi continutul său, propunerea legislativă face parte din categoria legilor ordinare.

În conformitate cu prevederile art. 75 alineatele (1) şi (3) din Constituţia României, republicată, camera decizională, pentru această propunere legislativă, este Camera Deputaţilor.

PREŞEDINTE

IULIAN IANCU

Consilier parlamentar Donea Cristina

